Un pod important din orașul Baltimore, statul Maryland, s-a prăbușit într-un râu după ce a fost lovit de o navă de transport de containere, au declarat serviciile de salvare.
Un purtător de cuvânt al Departamentului de Pompieri al orașului Baltimore a declarat că podul s-a prăbușit în râul Patapsco după ce a fost lovit de o navă în primele ore ale dimineții de astăzi, potrivit BBC.
La acest moment există o operațiune de salvare inter-instituțională la fața locului, însă nu este clar încă dacă au fost înregistrate victime.
În jurul orei 01:30, ora locală (07:30 ora României), un apelant la 911 a raportat un incident în zona podului Francis Scott Key.
Kevin Cartwright, directorul comunicațiilor pentru Departamentul de Pompieri al orașului Baltimore, a confirmat apoi că podul a fost lovit de "o navă mare", cauzând prăbușirea sa în râul Patapsco.
De asemenea, acesta a declarat că "mai multe persoane, până la șapte indivizi și mai multe vehicule" au căzut în râu.
Imaginile arată momentul în care "o navă mare" a lovit podul Francis Scott Key în Baltimore, Maryland, la 01:30 ET (05:30 GMT) în această dimineață, spun pompierii din Baltimore.
Toate benzi de circulație au fost închise după prăbușirea podului din Baltimore, lucru confirmat de Autoritatea de Transport din Maryland.
Se face devierea traficului, spune autoritatea, fie pe autostrada I-95 prin oraș, fie prin tunelul portului.